open-index/open-wikipedia-markdown huggingface dataset:
מנטון אדי

**מנטון ספראג אדי** (באנגלית: **Manton Sprague Eddy**; 16 במאי 1892 -  10 באפריל 1962) היה לוטננט גנרל בכיר בצבא ארצות הברית אשר פיקד על כוחות במלחמת העולם השנייה.

## ביוגרפיה
### תחילת דרכו
אדי נולד ב-16 במאי 1892 בעיר שיקגו שבמדינת אילינוי בארצות הברית. הוא למד בבית ספר צבאי וסיים את לימודיו ב-1913. ב-1916 התגייס לצבא ארצות הברית, וב-1918 הוא הועלה לדרגת לוטננט שני. במהלך מלחמת העולם הראשונה הוא מונה כמפקד פלוגה בגדוד ה-11 שהיה חלק מהדיוויזיה ה-4 של חיל המשלוח האמריקאי, ונשלח לחזית המערבית במאי 1918. הוא נפצע באוגוסט של אותה שנה, ולאחר שהתאושש המשיך להילחם כמפקד גדוד מקלענים עד סיום המלחמה בנובמבר. במהלך המלחמה הוא הגיע לדרגת מייג'ור, ולאחר המלחמה הוצב בגרמניה עד 1919 עת הוחזר לארצות הברית. ב-1920 הוא הורד לדרגת קפטן, וב-1921 נישא למיימי פיבודי בוטולפ. בתקופה שבין מלחמות העולם שימש כמאמן חי"ר וכפרופסור באקדמיה הצבאית ריוורדייל. ב-1940 הוא הוצב כקצין מודיעין בקורפוס ה-3, וב-1941 קיבל פיקוד על רגימנט הרגלים ה-114 אשר היה חלק מהדיוויזיה ה-44 של המשמר הלאומי.

### מלחמת העולם השנייה

במרץ 1942, לאחר הצטרפותה של ארצות הברית למלחמת העולם השנייה, הועלה אדי לדרגת בריגדיר גנרל (כוכב אחד), ומונה לסגן מפקד הדיוויזיה ה-9. ביולי של אותה שנה הוא הועלה לדרגת מייג'ור גנרל (שני כוכבים) ומונה למפקד הדיוויזיה ה-9. הוא אימן את הדיוויזיה במשך מספר חודשים בארצות הברית, וב-8 בנובמבר 1942 היא השתתפה במבצע לפיד - הפלישה למרוקו ואלג'יריה אשר היו נתונות תחת שליטת צרפת של וישי. לאחר סיום המבצע המשיכה הדיוויזיה להילחם במסגרת המערכה בצפון אפריקה והמערכה בתוניסיה, ולקחה חלק חשוב בקרב מעבר קסרין בפברואר 1943. באוגוסט של אותה שנה השתתפה הדיוויזיה בפלישת בעלות הברית לסיציליה, ולאחר מכן נשלחה לאנגליה, וביוני 1944 השתתפה בפלישה לנורמנדי בנחיתה בחוף יוטה כחלק מהקורפוס ה-7. על חלקו בלכידת עיר הנמל הצרפתית שרבור, הוענק לאדי צלב השירות המצוין. ב-19 באוגוסט 1944 הועבר אדי לפקד על הקורפוס ה-12, אשר היה חלק מהארמייה השלישית של ג'ורג' פטון. אדי פיקד על הקורפוס במהלך מבצע קוברה ובקרבות ההתקדמות אל הריין. במהלך הקרב על הבליטה, הקורפוס של אדי החזיק את הכתף הדרומית של הטריז הגרמני. באפריל 1945 הוא השתתף בפלישת בעלות הברית המערביות לגרמניה, אולם זמן קצר לאחר מכן נאלץ לחזור לארצות הברית בגלל לחץ דם גבוה.

### לאחר המלחמה
בינואר 1948 מונה למפקד המכללה לפיקוד ומטה של צבא ארצות הברית, והחזיק בתפקיד עד יולי 1950. לאחר מכן מונה למפקד הארמייה השביעית אשר הוצבה באזורי הכיבוש בגרמניה, והחל מ-12 באוגוסט 1952 פיקד גם על הכוחות האמריקאיים באירופה (USAREUR). הוא פרש מהצבא ב-31 במרץ 1953 בדרגת לוטננט גנרל (שלושה כוכבים).

הוא נפטר במחנה פורט בנינג ליד העיר קולומבוס בג'ורג'יה ב-10 באפריל 1962 בגיל 69. הוא קבור בבית הקברות הלאומי ארלינגטון בווירג'יניה.

## קישורים חיצוניים

* מנטון אדי באתר הגנרלים של מלחמת העולם השנייה 
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:אישים הקבורים בבית הקברות הלאומי ארלינגטון
קטגוריה:קצינים אמריקאים במלחמת העולם הראשונה
קטגוריה:גנרלים אמריקאים במלחמת העולם השנייה
קטגוריה:מפקדי גייסות בצבא ארצות הברית במלחמת העולם השנייה
קטגוריה:מפקדי הארמייה השביעית של צבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:אמריקאים שנולדו ב-1892
קטגוריה:אמריקאים שנפטרו ב-1962
סמבו יטבארה

**סמבו יטבארה** (בצרפתית: **Sambou Yatabaré**, נולד ב-2 במרץ 1989 בבווה, צרפת) הוא כדורגלן מאלי המשחק בעמדת הקשר במועדון הכדורגל אנטוורפן. יטבארה משחק גם בנבחרת מאלי.

## קריירת מועדונים
יטבארה החל את הקריירה שלו בקבוצות מהליגה בצרפת שכללו את קן, מונקו ובסטיה.

בסוף אוגוסט 2013 חתם סמבו על חוזה לארבע שנים עם אולימפיאקוס מהליגה היוונית, החוזה הוערך בכ-2.2 מיליון אירו. חצי שנה מאוחר יותר עקב חוסר בדקות משחק במדי הקבוצה היוונית, יטבארה הושאל בחזרה לבסטיה לתקופה של שישה חודשים, שבמדיה ערך את הופעת החזרה המחודשת שלו ב-18 בינואר 2014 במשחק נגד בורדו. את עונת 2014-15 בילה בהשאלה אצל גנגאן, קבוצה צרפתית אחרת. בספטמבר 2015 הושאל לסטנדרד לייז' מהבלגית.

בתחילת שנת 2016 סמבו חתם על חוזה לשלוש וחצי שנים עד שנת 2019 במדי ורדר ברמן מהבונדסליגה. הסכום המשוער של ההעברה היה 2 וחצי מיליון אירו כאשר 500 אלף אירו מסכום ההעברה סטנדרד לייז' קיבלה כפיצוי בתמורה לכך שברמן "שברה" את ההשאלה שיש להם עם יטבארה..

בקיץ 2017 הושאל יטבארה לעונה אחת למועדון הכדורגל אנטוורפן, ובהמשך חתם במועדון על חוזה קבוע.

## נבחרת מאלי

ליטבארה ניתנה הבחירה לשחק בעבור שתי נבחרות: נבחרת צרפת עקב שנולד בצרפת או נבחרת מאלי עקב קשר הוריו למדינה, בסופו של דבר החליט סמבו לערוך את הופעותיו הבינלאומיות בנבחרת מאלי. את הופעתו הראשונה ערך בשנת 2008.

יטבארה ייצג את נבחרתו בגביע אפריקה לאומות 2015, כאשר הוא זוכה להיות הכובש הראשון של נבחרתו בטורניר נגד נבחרת קמרון.

## חיים אישיים

יש לו אח גדול ממנו מוסטפא יטבארה, שגם הוא משחק בנבחרת הבוגרת של מאלי.

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני קן
קטגוריה:כדורגלני מונקו
קטגוריה:כדורגלני בסטיה
קטגוריה:כדורגלני אולימפיאקוס
קטגוריה:כדורגלני גנגאן
קטגוריה:כדורגלני סטנדרד לייז'
קטגוריה:כדורגלני ורדר ברמן
קטגוריה:כדורגלני רויאל אנטוורפן
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:מאלים שנולדו ב-1989
Unchained Melody

**Unchained Melody** (בעברית: **מנגינה ללא מעצורים**) הוא אחד מהשירים שזכו למספר גרסאות הכיסוי הרב ביותר במהלך המאה ה-20. השיר נכתב במקור על ידי המלחין אלכס נורת'. האי זארט (Hy Zaret) כתב מילים לשיר. השיר בוצע לראשונה בשנת 1955, בשני ביצועים שונים, על ידי הזמרים האפרו אמריקאיים אל היבלר (Al Hibbler) ורוי המילטון (Roy Hamilton).השיר אף שימש כנעימת נושא לסרט בית הסוהר "Unchained", שם השיר עוסק בגעגועים המייסרים של אסיר הכמהה להיות עם חברתו. את גרסת הפסקול המקורית של השיר לסרט ביצע הזמר האמריקני לס בקסטר. אף על פי כן, הגרסה הידועה ביותר של השיר היא גרסת הכיסוי משנת 1965 שבוצעה על ידי הצמד המוזיקלי האמריקני הרייצ'ס ברדרס.

אמנים בולטים נוספים שביצעו גרסאות כיסוי לשיר לאורך השנים כוללים בין היתר את בינג קרוסבי, רוי אורביסון, אלביס פרסלי,  הארי בלפונטה, בארי מנילווקליי אייקן.

ב-1990 זכה השיר, בביצוע של הרייצ'ס ברדרס 25 שנה קודם לכן, לתחייה מחודשת, והפך בשנית ללהיט מצליח לאחר שליווה סצנה מרכזית בסרט "רוח רפאים".

## קישורים חיצוניים

* עמוד השיר באתר songfacts.com 

קטגוריה:שירי 1955
קטגוריה:סינגלים מ-1955
קטגוריה:סינגלים מ-1990
קטגוריה:סינגלים מ-1965
קטגוריה:סינגלים מ-1996
קטגוריה:סינגלי בכורה מ-1995
קטגוריה:סינגלי בכורה מ-2002
קטגוריה:שירי סינדי לאופר
קטגוריה:שירי ליאן ריימס
קטגוריה:שירי הארט
קטגוריה:שירים באנגלית
קטגוריה:שירים על מוזיקה
קטגוריה:שירים מסרטי קולנוע
קטגוריה:בלדות פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
עונת 2005/2006 בלה ליגה

**עונת 2005/2006** הייתה העונה ה-75 של לה ליגה שהיא הליגה הספרדית הבכירה בכדורגל. העונה החלה ב-27 באוגוסט 2005 והסתיימה ב-20 במאי 2006. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת לבאנטה, נומנסיה ואלבסטה ירדו לליגת משנה. מליגת המשנה עלו סלטה ויגו, קדיס  ודפורטיבו אלאבס.

ברצלונה זכתה בתואר וזאת בפעם ה-18 בתולדות המועדון ובפעם השנייה ברציפות. היא זכתה בהסופר קאפ הספרדי תוך ניצחון עלאספניול בסיכום מפגש כפול - 0:1, 0:3. 

מאלגה, דפורטיבו אלאבס וקדיס ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לסמואל אטו ( קמרון), ברצלונה, שכבש 26 שערים. 
* פרס זאמורה לשוער הטוב ביותר הוענק לחוסה מנואל פינטו (), סלטה ויגו, שספג 28 שערים ב-36 משחקים.  
* "פרס סארה" לכדורגלן ספרדי שכבש מספר מרבי של שערים במהלך העונה הוענק לדויד וייה (), שכבש 25 שערים.

פרס דון בלון הוענק על ידי העיתון "דון בלון":

***הספרדי המצטיין:** דויד וייה ()
***הזר המצטיין:** רונאלדיניו ()
***מאמן העונה:** פרנק רייקארד ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2005 2006
קטגוריה:תחרויות כדורגל ב-2005
קטגוריה:תחרויות כדורגל ב-2006
עונת 2006/2007 בלה ליגה

**עונת 2006/2007** הייתה העונה ה-76 של לה ליגה שהיא הליגה הספרדית הבכירה בכדורגל. העונה החלה ב-27 באוגוסט 2006 והסתיימה ב-17 ביוני 2007. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת מאלגה, דפורטיבו אלאבס וקדיס ירדו לליגת משנה. מליגת המשנה עלו רקראטיבו ולבה, ז'ימנסטיק טרגונה (לראשונה מאז עונת 1949/1950) ולבאנטה.

ריאל מדריד זכתה בתואר וזאת בפעם ה-30 בתולדות המועדון. היא לא זכתה בסופר קאפ הספרדי תוך הפסד  לסביליה בסיכום מפגש כפול - 1:0, 5:3. 

ברצלונה הובילה את הטבלה רוב העונה, אך נחלשה לקראת ינואר 2007. ריאל מדריד החלה להוביל את הליגה רק במאי 2007. הקבוצות סיימו את העונה עם אותו מספר נקודות. ריאל מדריד זכתה בתואר בעקבות יתרון במשחקים בין הקבוצות (ניצחון ותיקו).

ז'ימנסטיק טרגונה, ריאל סוסיאדד וסלטה ויגו ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לרוד ואן ניסטלרוי ( הולנד), ריאל מדריד, שכבש 25. 
* פרס זאמורה לשוער הטוב ביותר של העונה הוענק לרוברטו אבונדנסיירי (), חטאפה, שספג 30 שערים ב-37 משחקים.  
* "פרס סארה" לכדורגלן ספרדי שכבש הכי הרבה שערים במהלך העונה הוענק:  דויד וייה (), ולנסיה, שכבש 16 שערים. וייה זכה בתואר בפעם השנייה ברציפות.

פרס דון בלון הוענק על ידי העיתון "דון בלון":

***הספרדי המצטיין:**  סנטי קאסורלה ()  רקראטיבו ולבה ()
***הזר המצטיין:**  ליונל מסי () 
***מאמן העונה:**  חואנדה ראמוס ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2006 2007
קטגוריה:תחרויות כדורגל ב-2006
קטגוריה:תחרויות כדורגל ב-2007
פיאט 1100

ממוזער|250px|פיאט 1100, שנת 1960
ממוזער|250px|פיאט 1100, שנת 1960
ממוזער|250px|פיאט 1100, דור 3
ממוזער|250px|פיאט 1100, דור 3, מבט מבפנים
ממוזער|250px|פיאט 1100, שנת 1966, סטיישן (פאמילייאר)
ממוזער|250px|פיאט 1100 ספורט, טרנספורמבייל - דו מושבית
ממוזער|250px|פיאט T2 1100,טנדר 

**פיאט 1100** היא מכונית משפחתית מתוצרת יצרנית הרכב האיטלקית פיאט אשר יוצרה בין השנים 1953–1965. בהודו יוצרה הפיאט 1100 עד שנת 2000 (ברישיון פיאט).

## מאפיינים, ייצור ושיווק

פיאט 1100 הוצגה לראשונה בשנת 1937 כגרסה מעודכנת של פיאט 508 באלילה, בעוד שכלפי חוץ המכונית, הייתה דומה לפיאט 500 טופולינו והייתה גדולה יותר בהיקפה מאשר הפיאט 1500. בשנת 1949, המכונית הוצגה בגוף חדש שנקרא 1100E.

הגרסה החדשה של הפיאט 1100 הוצגה באוקטובר 1953 בתערוכת הרכב של פריז. המחיר בהצגתה היה 1,225,000 לירטות איטלקיות.

הפיאט 1100 הורכבה באיטליה, ארגנטינה, אוסטרליה, הודו, איראן ומרוקו.

עד יוני 1956 יוצרו 257,000 יחידות של פיאט 1100

פיאט 1100 שווקה בישראל, מאמצע שנות החמישים של המאה ה-20 ועד אמצע שנות הששים.

## גרסאות
* 4 דלתות - גרסת «economica» - (זול), וגרסת נורמל (סטנדרט). עד 1962 הדלתות הקדמיות היו תלויות במרכז העמוד
משנת 1962 - מודל הדור השלישי היה קרוי "פיאט 1100D"
* 5 דלתות Familiare - סטיישן (פמייליאר)
* פיאט 1100 פינינפארינה - (דגם קופה), בין השנים 1954-1956, יוצרו 780 יחידות
* פיאט 1100 טרנספורמבייל - (דגם ספורט) - דו מושבי, גג נפתח (קבריולה), - יוצרו 2,360 יחידות (מנוע 1221 המפיק 40 כ"ס)
* פיאט 1100T - ואן (מסחרית), טנדר, מיניבוס, מונע על ידי מנוע 1,089 סמ"ק המפיק 33 כ"ס ו- 45 כ"ס (יוצר עד 1971)

## מפרט טכני ומידות
* מנוע 4 צילינדרים, 1,089 סמ"ק המפיק 26 כ"ס, ו- 36 כ"ס
* מנוע 4 צילינדרים 1,221 סמ"ק המפיק 40 כ"ס
* משנת 1958 - מנוע 1,221 סמ"ק המפיק 48 כ"ס
* משנת 1959 - מנוע 1,221 סמ"ק המפיק 37 כ"ס ו- 50 כ"ס
* הילוכים ידניים - 4 מהירויות, (ידית הגיר על מוט ההגה)
* בלמים הידראוליים - 4 גלגלים, דיסקים בחזית, תופים מאחור
* אורך הרכב - 3,909 מ"מ
* רוחב - 1,461 מ"מ
* גובה - 1,501 מ"מ
* בסיס גלגלים - 2,339 מ"מ
* מרווח גחון -127 מ"מ
* נפח מטען - 252 ליטר
* משקל - 880 ק"ג
* תאוצה 0-100 קמ"ש 23 שניות

## ראו גם
* פיאט
* פיאט 1100 (1937)

## לקריאה נוספת
* פיאט 1100  (18:14 דקות), יו-טיוב
* פיאט 1100  (4:43 דקות), יו-טיוב
* פיאט 1100  (3:17 דקות), יו-טיוב
* פיאט 1100 סטיישן  (4:12 דקות), יו-טיוב
* פיאט 1100 (1962-1966) - מפרט טכני  אאוטואוולושין (אנגלית)
* פיאט 1100 1932-1985 סקירה כללית 
* התפתחות פיאט 1100 בשנים 1953-1962  פורום טכני לרכב
* משפחת פיאט - אורוגוואי  (ראה פיאט 1100 ), (אנגלית)

## קישורים חיצוניים

1100
קטגוריה:מכוניות משפחתיות
קטגוריה:דגמי מכוניות שהושקו ב-1953
קטגוריה:כלי רכב איטלקיים
התזמורת הסימפונית הבין-דורית

**התזמורת הסימפונית הבין-דורית** היא תזמורת חובבים סימפונית שמרכזה בהוד השרון.  

התזמורת מונה מעל 40 נגנים קבועים מגיל 18 ועד 79. התזמורת הוקמה בשנת 2000 ועברה לפעול בהוד השרון ב-2006. מנהליה המוזיקליים הקודמים היו תומאס אלפנט, גיא פדר וקרין בן-יוסף, והחל משנת 2011 המנהל המוזיקלי והמנצח הוא דוד סופר. 

התזמורת, בשיתוף עם מרכז האמנויות בהוד השרון ומחלקת החינוך בעירייה, חותרת למצב את הוד השרון כמרכז מוזיקלי ארצי לנגנים חובבים, והיא שמה לה למטרה להנגיש את המוזיקה הקלאסית גם לקהל שאינו רגיל להאזין לה. התזמורת מעלה בכל שנה שלוש תוכניות קלאסיות, ובנוסף מלווה אמנים שונים ומופעי חוצות. התזמורת מובילה תוכנית קונצרטים חינוכית בשם "כלים שלובים", שבמסגרתה התלמידים עוברים הכנה בבתי הספר לקראת הקונצרט, כדי להעשיר ולעמיק את חוויית ההאזנה. התוכנית התקיימה בית הספר אליאנס בתל אביב, אהל שם ברמת גן, וחטיבת הביניים "השחר" בהוד השרון.

## קישורים חיצוניים

* 

## הערות שוליים

קטגוריה:תזמורות ישראליות
קטגוריה:תזמורות סימפוניות
קטגוריה:הוד השרון
איתמר יער

**איתמר יער** (נולד ב-8 בפברואר 1955) הוא אל"ם במילואים ששימש בין היתר מפקד חטיבת שריון וסגן ראש המועצה לביטחון לאומי.

## ביוגרפיה
איתמר התגייס לצה"ל ושירת בנח"ל בשנת 1973 במסגרת גרעין לקיבוץ כפר חרוב ושרת כלוחם. עבר הסבה לשריון, הכשרה כתותחן וסיים קורס מפקדי טנקים בהצטיינות. בהמשך השלים קורס קצינים ושימש כמפקד מחלקת טנקים, מדריך וסמ"פ בקורס קציני שריון ואף כקצין הרכב של קק"ש. יער שימש במספר תפקידים בחיל ובהם מפקד פלוגות, סמג"ד וק. אג"מ בחטיבה 460, וקצין אג"ם בחטיבה 500 בחלק השני של מלחמת לבנון הראשונה שימש כמפקד גדוד 195, מפקד גדוד 34 ומפקד קורס מפקדי טנקים 532. בהמשך שימש סגן מפקד חטיבה 401, ק. האג"מ של חיל השריון, מפקד חטיבת שריון 330, כקצין האג"ם של מפקדת חיילות השדה וראש מחלקת ארגון באגף התכנון במטה הכללי. בתפקידו האחרון בצה"ל שימש כנספח צה"ל ונציג משרד הביטחון בבריטניה, אירלנד ופינלנד. לאחר סיום שירותו בצה"ל ב-2002 כיהן כסגן ראש המועצה לביטחון לאומי ואחראי להערכת מצב הביטחון הלאומי, תחומי הביטחון וביטחון הפנים עד לשנת 2008.

לאחר מכן הקים חברת ייעוץ ארגוני, שימש יועץ למנכ"לי משרד הביטחון, המשרד לביטחון הפנים, המשרד לנושאים אסטרטגיים והיה ממקימי המשרד להגנת העורף. שימש כדירקטור בכלל פיננסים בטוחה, בוועדת הביקורת של מפעל הפיס, ובוועד המנהל של אגודת החרשים והמועצה לשלום וביטחון. משנת 2021 משמש חבר הוועד המנהל ומנכ"ל בהתנדבות של תנועת "מפקדים למען ביטחון ישראל".

יער שימש כשופט במשפט גבעתי ב' לאחר האינתיפדה הראשונה, חבר בוועדת ברודט בנושא משאבי הביטחון, חבר בוועדת מרידור לתפיסת הביטחון וועדת ליבנה לסוגיית העורף האזרחי.

לאיתמר יער תואר ראשון בהיסטוריה מאוניברסיטת ת"א, תואר שני במדעי המדינה מאוניברסיטת חיפה, בוגר המכללה לפיקוד ומטה בצה"ל והוא מוסמך הקולג' המלכותי ללימודי ביטחון RCDS בלונדון. איתמר מלמד מדיניות ציבורית לתואר שני בינ"ל, בתוכנית לניהול מצבי חרום ואסון באוניברסיטת ת"א מאז 2011.

## קישורים חיצוניים
* קורות חייו , באתר קבוצת המומחים לשלום ולביטחון.
* איתמר יער, תובנות ממבצע 'צוק איתן', אתר בוגרי המכללה לביטחון לאומי.
## הערות שוליים

קטגוריה:מפקדי חטיבות חיל השריון של צה"ל
קטגוריה:נספחים צבאיים ישראלים בממלכה המאוחדת
קטגוריה:סגל המטה לביטחון לאומי
קטגוריה:חברי גרעיני נח"ל
קטגוריה:אלופי-משנה בצה"ל
קטגוריה:בוגרי אוניברסיטת תל אביב
קטגוריה:ישראלים בוגרי הקולג' המלכותי ללימודי ביטחון
קטגוריה:ישראלים שנולדו ב-1955
פיאט 1100 (1937)

**פיאט 1100** (באיטלקית: **Fiat 1100**) היא מכונית משפחתית קטנה שיוצרה על ידי חברת פיאט האיטלקית בשנים 1937-1953.

הפיאט 1100, החל משנת המודל 1937 הוצגה כתחליף עבור פיאט 508 באלילה.

מנוע הסימקה 8 של חברת סימקה הצרפתית נלקח מדגם הפיאט 1100 (ברישיון פיאט).

בינואר 1940 מחירה של "פיאט 1100 שנת 1937–1953" היה 20,750 לירטות איטלקיות. מחירו של דגם מתחרה ה-לנצ'יה ארדאה היה 26,500 לירטות איטלקיות.

ממוזער|260px|פיאט 1100, 6 חלונות 
ממוזער|260px|פיאט 1100 A, (מספר החלונות 4)
ממוזער|260px|פיאט 1100 E
ממוזער|260px|פיאט 1100
ממוזער|260px|פיאט 1100, מודל s קופה, שנת 1947
ממוזער|260px|פיאט 1100, זאגאטו קופה, שנת 1950
[ממוזער|200px| פיאט 1100 ELR, שנת [1949 - טנדר]]

## גרסאות
* 4 דלתות, 4 חלונות
* 4 דלתות, 6 חלונות
* 2 דלתות קבריולה 
* 2 דלתות קופה (מודל s ומודל זאגאטו)
* 2 דלתות - טנדר

## סדרות
* פיאט A 1100 
* פיאט B 1100 (מספטמבר 1948)
* פיאט 1100 E {משנת 1949)

## מפרט טכני
* מנוע קדמי, 1,089 סמ"ק המפתח 24 כ"ס ו- 32 כ"ס
* בגרסת 1,100 E: מנוע 4 צילינדרים, 1,089 סמ"ק המפתח 31 כ"ס, ו- 42 כ"ס
* תמסורת ידנית 4 מהירויות
* אורך הרכב - 4,020 מ"מ
* בסיס גלגלים - 2,420 מ"מ
* משקל - 890 ק"ג
* תאוצה 0-100 קמ"ש - 46.7 שניות
* מהירות שיא - 110 קמ"ש

## שיווק בישראל

בשנת 1938 שווקה הפיאט 1100 בארץ ישראל המנדטורית על ידי "פיאט סוכנות ארץ-ישראל בע"מ". דגמים נוספים ששווקו על ידי פיאט היו: פיאט 1500, פיאט 508 באלילה והפיאט 500 טופולינו שמחירה היה 130 לירות א"י לגרסת גג סגור ו-140 לירות א"י לגרסת גג מתקפל.

## לקריאה נוספת
* פיאט 1100 1932-1985 סקירה כללית 
* פיאט 1100 ברלינה 1946  אוטומוביל קטלוג (אנגלית)
* פיאט 1100, שנת 1948  
* פיאט 1100  (3:02 דקות), יו-טיוב
* פיאט 1100  (1:41 דקות), יו-טיוב
* פיאט 1100  (5:01 דקות ללא פס-קול), יו-טיוב
* פיאט 1100 טנדר שנת 1947  (2:28 דקות), יו-טיוב
* פיאט 1100 טנדר צבאי  (2:51 דקות), יו-טיוב
* משפחת פיאט - אורוגוואי  (ראה פיאט 1100 שנת 1937), (אנגלית)

## קישורים חיצוניים

## הערות שוליים

1100 (1937)
קטגוריה:מכוניות משפחתיות
קטגוריה:מכוניות קופה
קטגוריה:טנדרים
קטגוריה:דגמי מכוניות שהושקו ב-1937
קטגוריה:כלי רכב איטלקיים
עונת 2007/2008 בלה ליגה

**עונת 2007/2008** הייתה העונה ה-77 של לה ליגה שהיא הליגה הספרדית הבכירה בכדורגל. העונה החלה ב-25 באוגוסט 2007 והסתיימה ב-18 במאי 2008. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ז'ימנסטיק טרגונה, ריאל סוסיאדד וסלטה ויגו ירדו לליגת משנה. מליגת המשנה עלו ריאל ואיאדוליד, אלמריה (לראשונה בתולדות המועדון) וריאל מורסיה.

ריאל מדריד זכתה בתואר וזאת בפעם ה-31 בתולדות המועדון ובפעם השנייה ברציפות. היא זכתה בסופר קאפ הספרדי תוך ניצחון על ולנסיה בסיכום מפגש כפול - 3:2, 2:4. 

ריאל סרגוסה, ריאל מורסיה ולבאנטה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לדניאל גוויסה ( ספרד), מיורקה, שכבש 27.
* פרס זאמורה לשוער הטוב ביותר הוענק לאיקר קסיאס ( ספרד), ריאל מדריד, שספג 32 שערים ב-36 משחקים.  
* "פרס סארה" לכדורגלן ספרדי שכבש מספר מרבי של שערים במהלך העונה הוענק:  דניאל גוויסה ( ספרד), מיורקה, שכבש 27 שערים (קיבל גם "פרס פיצ'יצ'י").

פרס דון בלון הוענק על ידי העיתון "דון בלון":

***הספרדי המצטיין:** מרקוס סנה ()
***הזר המצטיין:** סרחיו אגוארו () 
***מאמן העונה:** גרגוריו מנסאנו ( ספרד)

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## קישורים חיצוניים
* 

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2007 2008
קטגוריה:תחרויות כדורגל ב-2007
קטגוריה:תחרויות כדורגל ב-2008
חוף זבולון (הרצליה)

**חוף זבולון** בהרצליה הידוע גם בשם **חוף צופי ים** הוא חוף ים הנמצא בהרצליה, בין בניין "הצוק" ל"מלון דניאל", למרגלות "גן גלסברג". מקור שמו בסניף צופי ים הרצליה, הפועל בחוף, שהוא המשך ישיר לפעילות סניף של אגודת יורדי ים זבולון שהוקם בחוף בשנת 1939.

## היסטוריה
בשנים 1937–1938 החליטה הנרייטה דיאמונד, נשיאת אגודת יורדי ים זבולון, להרחיב את פעילות האגודה לאורך החוף הישראלי. דיאמונט יחד עם מפקד האגודה ומייסדה המהנדס עמנואל טובים ועסקנים נוספים עברו בנקודות חופיות שונות בארץ, העבירו הרצאות בנושא ים, הראו תמונות של פעילות זבולון ופגשו את ראשי היישובים.

בשנת 1938 נבחר שמעון זאב לוין, שהיה אחד מהמתיישבים הראשונים בהרצליה, ליושב ראש מועצת המושבה הרצליה. לוין, יחד עם אגודת יורדי הים זבולון החליטו על הקמת סניף הרצליה, הסניף הראשון שיוקם צפונית לתל אביב. ביום רביעי, 22 בנובמבר 1939 התאספו בחוף למעלה מ-700 בני אדם, והתקיים טקס הנחת אבן הפינה של המבנה שעתיד לשמש את האגודה.
בטקס נשא שמעון זאב לוין את הדברים הבאים:

:"משנה עונג הוא לי לקבל בזה היום את פני כל האורחים במושבתנו, בו מלאו 15 שנים לעליתנו לקרקע. בימים ההם לא חשבנו כלל על כיבוש הים, מטרתנו היחידה הייתה לנצל את מקורות העבודה והפרנסה, הניתנים על ידי החקלאות והתעשייה, כיום— לאתר 15 שנה אנו חוזרים לכבוש את ימה של הרצליה, שבו אנו רואים מפתח להתפתחותנו ומקור כלכלה חדש במושבתנו. זכורה לי היטב ברכתו של המנוח מ. דיזנגוף ליובל העשור של הרצליה, כי תל אביב צפונה והרצליה דרומה תפגשנה בקרוב התפתחותן והתקדמות. הנני שמח להודיע כי תושבי הרצליה תורמים את הסירה הראשונה שתקרא על שם המושבת "הרצליה". ויהי רצון ש"זבולון" לחוף ים הרצליה ישכון ויהיה לחוף אניות עד צידון."

בחוף הוקם מבנה בטון מוארך, עם דלת לכיוון הים וללא רצפה יצוקה. מול המבנה, בים, הוקם מזח עץ ששימש לגרירת הסירות לים (ניתן לראות עד היום את שרידי המזח מתחת למים). ייתכן ששימשה את המועדון סירה בשם "הרצליה" (על פי דבריו של ש.ז לוין).

מבנה הבטון שימש גם את ארגון ההגנה לתצפית, איתות, ואחסון סירות שיעזרו למעפילים לרדת לחוף. לאחר שהמבנה נהרס נמצא תחתיו שרידי סליק.

מספרים שהמועדון החזיק מעמד שנה וננטש בעקבות מיעוט השתתפות ילדים. עמוס גוטהרץ, שאביו היה אחד משבעת המתיישבים הראשונים בהרצליה מספר על הפלגה הראשונה שלו שהייתה גם האחרונה, בסירת המועדון. הוא סיפר על גלי החוף הגבוהים ועל הקשיים בהתמודדות עם הים.

בשנות החמישים הפעילות בסניף תפסה תאוצה הודות לקבוצת נערות ונערים שיצאו לקורס גדנ"ע ים באילת.

במשך השנים הסניף הפך למועדון ימי עירוני שהתפתח, ובשנות השבעים הפך לשבט צופי ים.

מבנה הבטון נהרס בינואר 1968, לאחר שסערה חזקה פקדה את החוף, אחרי הסערה המועדון עבר לגבעת הכורכר, ונבנה מחדש בעזרת עיריית הרצליה ותרומות שהגיעו.

כיום פועל בחוף שבט צופי ים הרצליה, שמהווה מועדון חינוכי, ערכי ואתגרי לילדים הרצליה. בחוף מוצבת סוכת מציל והוא נחשב "חוף מוכרז", פועלת בו תחנת עזרה ראשונה ובחודשי הקיץ פועלות בחוף מספר קייטנות גלישה.

## ראו גם
* בית הספר הימי זבולון
* בית זבולון

## קישורים חיצוניים

*  הנחת אבן פינה לתחנת סירות זבולון בהרצליה, יומני כרמל, דצמבר 1939 
* https://www.facebook.com/yamdakkar1/?fref=ts - דף הפייסבוק של צופי ים הרצליה, ממשיכי הדרך של סניף אגודת זבולון

זבולון (הרצליה)
קטגוריה:הרצליה: גאוגרפיה
קטגוריה:תנועת הצופים בישראל
קטגוריה:הרצליה פיתוח
עונת 2008/2009 בלה ליגה

**עונת 2008/2009** הייתה העונה ה-78 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 2008 והסתיימה ב-31 במאי 2009. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ריאל סרגוסה, ריאל מורסיה ולבאנטה ירדו לליגת משנה. מליגת המשנה עלו נומנסיה, מאלגה וספורטינג חיחון.

ברצלונה זכתה בתואר וזאת בפעם ה-19 בתולדות המועדון. היא זכתה בהסופר קאפ הספרדי תוך ניצחון על אתלטיק בילבאו בסיכום מפגש כפול - 1:2, 0:3. 

נומנסיה, ריאל בטיס ורקראטיבו ולבה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לדייגו פורלאן ( אורוגוואי), אתלטיקו מדריד, שכבש 32 שערים. בנוסף לכך זכה פורלאן גם בנעל הזהב האירופית. 
* פרס זאמורה לשוער הטוב ביותר הוענק לויקטור ואלדס (), ברצלונה, שספג 31 שערים ב-35 משחקים.  
* "פרס סארה" לכדורגלן ספרדי שכבש מספר מרבי של שערים במהלך העונה הוענק:  דויד וייה (), ולנסיה, שכבש 28 שערים.

פרס דון בלון הוענק על ידי העיתון "דון בלון":
***הספרדי המצטיין:**  אנדרס אינייסטה ()
***הזר המצטיין:**  ליונל מסי ( ארגנטינה) 
***מאמן העונה:**  ז'וזפ גוארדיולה ()

**פרסי [[LFP]] הוענקו בפעם הראשונה:**
***השחקן המצטיין:**  ליונל מסי ( ארגנטינה)
***השוער המצטיין:**  איקר קסיאס ()
***הבלם המצטיין:**  דניאל אלבס ()
***הקשר המצטיין:**  צ'אבי ()  אנדרס אינייסטה ()
***החלוץ המצטיין:**  ליונל מסי ( ארגנטינה) 
***המאמן המצטיין:**  ז'וזפ גוארדיולה ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2008 2009
קטגוריה:תחרויות כדורגל ב-2008
קטגוריה:תחרויות כדורגל ב-2009
פיאט 1500 (1935)

**פיאט 1500** הוא דגם של מכונית סלון שיוצרה בין השנים 1935–1950 על ידי חברת פיאט. מדגם זה יוצרו כ-46,000 יחידות בשלוש תצורות: 4 דלתות, 2 דלתות וספורט-קבריולה.

לפיאט 1500 שישה דגמים:
* 1500A
* 1500B (משנת 1940)
* 1500C
* 1500D (משנת 1948)
* 1500E (משנת 1949), (אורך הרכב הוגדל ב-30 מילימטרים).

## שיווק בישראל

פיאט 1500 שווקה בארץ ישראל המנדטורית על ידי "סוכנות ארץ ישראל בע"מ". בסוף 1935 נעו בארץ כ־5,000 כלי רכב תוצרת פיאט, שכללו את הפיאט 508 באלילה, פיאט 1500 ומשנת 1936 גם את הפיאט 500 טופולינו. בשנת 1937 נוספה הפיאט 1100. סוכנות ארץ ישראל בע"מ המשיכה בפעילותה עד 1939.

בשנת 1946 מונתה "סוכנות מכוניות לים התיכון" כיבואנית פיאט לישראל ולמזרח התיכון.

## גלריה

קובץ:NSU-Fiat 1936.JPG|פיאט 1500, שנת 1936
קובץ:Fiat 6C 1500 Barchetta (1937) Replica? (23107361681).jpg|חזית הפיאט 1500 ברצ'טה
קובץ:Fiat1500 2.jpg|פיאט 1500
קובץ:Fiat 1500 D (1948-49) II.jpg|פיאט 1500 דגם D, ברצ'טה (גג נפתח)


## לקריאה נוספת
* פיאט 1500 ברצ'טה שנת 1937  
* פיאט 1500 1935-1939 (נתונים טכניים)  אוטואבולושן (אנגלית)
* פיאט בברצ'טה 1500 ספורט שנת 1937  (2:27 דקות), יו-טיוב
* פיאט 1500  (0:35), יו-טיוב
* פיאט 1500 קבריולה 1935–1939  (1:00), יו-טיוב
* פיאט 1500  (אנגלית), זוכרפבריק 24

## קישורים חיצוניים

## הערות שוליים

1500 {1935}
קטגוריה:מכוניות סלון
קטגוריה:דגמי מכוניות שהושקו ב-1935
קטגוריה:כלי רכב איטלקיים
יחסי ישראל – סיירה לאון

בין **[[מדינת ישראל]]** ו'''הרפובליקה של סיירה לאון''' מתקיימים יחסים דיפלומטיים החל משנת 1961. לשתי המדינות אין שגרירויות, אולם שגרירות ישראל בגאנה אמונה גם על סיירה לאון. את סיירה לאון מייצג בישראל הקונסול הכללי ואיש התקשורת הישראלי דוד בן בסט. פול הירשזון, שגריר ישראל בגינאה משמש כשגריר לא תושב בסיירה לאון.

## היסטוריה
היחסים כוננו לראשונה בשנת 1961 לאחר שסיירה לאון קיבלה את עצמאותה מבריטניה. היחסים חודשו בשנת 1992. עוד בשנות ה-50 בוצע סחר ביהלומים בין ישראל וסיירה לאון בבורסת היהלומים הישראלית, וגם כיום סיירה לאון היא יבואנית יהלומים מרכזית של ישראל.

ישראל מסייעת במספר תחומים לסיירה לאון, זאת מאחר שהיא מהמדינות הנחשלות בעולם. ישראל תרמה מכונת דיאליזה לבית חולים בסיירה לאון. מכונת דיאליזה זו היא היחידה בסיירה לאון והיא אמורה לשרת בערך 6 מיליון אנשים.

בשנת 2000, בעיצומה של מלחמת האזרחים בסיירה לאון דיווח העיתון וול סטריט ג'ורנל כי ישראל העבירה באחרונה לממשלת סיירה-ליאון נשק, כולל מטוסים, אמצעי אימון ותחמושת, במטרה לסייע לה במלחמתה נגד המורדים.

באוגוסט 2023 הכריז נשיא סיירה לאון, ג’וליוס מאדה ביו, על כוונתו לפתוח את שגרירות סיירה לאון בירושלים.

### ביקור נשיא סיירה לאון בישראל
[ממוזער|שר מממשלת [סיירה לאון בביקור רשמי בבורסת היהלומים ברמת גן, אוגוסט 1959]]
בינואר 2017 ערך נשיא סיירה לאון ארנסט באי קורומה ביקור רשמי בן חמישה ימים בישראל. הוא לווה בפמליית שרי החוץ, החקלאות, התקשורת והאנרגיה של סיירה לאון. במהלך ביקורו נועד עם ראש ממשלת ישראל ושר החוץ בנימין נתניהו והשניים דנו על העזרות ההומינטריות שישראל מעניקה לסיירה לאון ועל שיתוף הפעולה בין שתי המדינות. במהלך הביקור נועד קורומה גם עם נשיא מדינת ישראל ראובן ריבלין ועם שר החקלאות ופיתוח הכפר אורי אריאל.
במהלך הביקור הזמין קורומה את נתניהו לביקור בסיירה לאון. הנשיא קורומה ערך ביקור בבורסת היהלומים והתארח אצל נשיא בורסת היהלומים הישראלית, יורם דבש, וחברי הנהלת הבורסה.

## הסכמים
ישראל מעניקה מלגות לסטודנטים מסיירה לאון כחלק מתוכנית לפיתוח ושיתוף פעולה בינלאומי של סיירה לאון. לישראל וסיירה לאון הסכמים בנושאי חקלאות ופיתוח קהילתי.

## ראו גם
* יחסי אפריקה–ישראל

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
יחסי גרמניה – סן מרינו

**יחסי גרמניה-סן מרינו** הם היחסים הדיפלומטיים שבין **[[גרמניה|הרפובליקה הפדרלית של גרמניה]]** לבין **[[סן מרינו|הרפובליקה המרוממת של סן מרינו]]**. היחסים בין השתיים כוננו ב-1 באוקטובר 1995.

שגרירות גרמניה ברומא שבאיטליה אמונה גם על סן מרינו ולגרמניה קונסוליית כבוד במילאנו, האמונה על סן מרינו בלבד. לסן מרינו אין שגרירות בגרמניה והשגרירות בבריסל שבבלגיה אמונה גם על גרמניה, אך יש לה קונסוליית כבוד בגרמניה, בעיר מינכן.

שתי המדינות הן רפובליקות ופעמים רבות יש להן אינטרסים משותפים הקשורים בזכויות האדם.

סן מרינו, בניגוד לגרמניה, לא חברה באיחוד האירופי ולא באזור הכלכלי האירופי. עם זאת, סן מרינו וגרמניה משתמשות שתיהן באירו כהילך החוקי במדינתן, ושתיהן חברות באיחוד המכס של האזור האירופי.

## יחסים כלכליים
סן מרינו ייצאה לגרמניה בשנת 2012 סחורות בשווי 7.5 מיליון אירו וייבאה ממנה סחורות בשווי 31.5 מיליון אירו. בין גרמניה לסן מרינו נחתם הסכם מניעת כפל מס בשנת 2011. לא דרושה ויזה כדי לעבור בין שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דידייה אובונו

**דידייה ז'נבייה אובונו אבנג** (בצרפתית: **Didier Janvier Ovono Ebang**; נולד ב-23 בינואר 1983 בפורט-גנטיל, גבון) הוא כדורגלן גבונזי המשחק בעמדת השוער בסומיר ושיחק בעבר גם בנבחרת גבון.

## קריירת מועדונים
ב-2007 הצטרף לקבוצה הגאורגית, דינמו טביליסי ובאותה עונה זכה עימם באליפות. לאחר שהיה בקבוצה כשנתיים הצטרף לקבוצה הצרפתית לה מאן לשלוש וחצי שנים עד קיץ 2012. כיום הוא השוער הבכיר של אוסטנד, אשר משחקת בליגה הבלגית.

בקיץ  חתם בפריז.

## נבחרת גבון
אובונו שיחק כשוער הראשון של נבחרת גבון בגביע אפריקה לאומות 2010 בניצחון נבחרתו 0–1 על .

במאי  הודיע על פרישה מהנבחרת.

## תארים
;קבוצתיים
* אליפות גאורגיה (1): 2007/2008

## קישורים חיצוניים

* הפרופיל של אובונו באתר הרשמי של פריז

## הערות שוליים

קטגוריה:כדורגלנים גבונזים
קטגוריה:שוערי כדורגל
קטגוריה:כדורגלני פאסוש די פריירה
קטגוריה:כדורגלני דינמו טביליסי
קטגוריה:כדורגלני לה מאן
קטגוריה:כדורגלני סושו
קטגוריה:כדורגלני אוסטנדה
קטגוריה:כדורגלני פריז
קטגוריה:כדורגלני נבחרת גבון
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:ספורטאים זרים באל סלוודור
קטגוריה:ספורטאים זרים בפורטוגל
קטגוריה:ספורטאים זרים בגאורגיה
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ילידי 1983
היסטוריה פופולרית

**היסטוריה פופולרית** היא סוגה רחבה בתוך ההיסטוריוגרפיה שאינה מוגדרת בבהירות. היסטוריה פופולרית נכתבת תוך שימוש בגישה פופולרית, מכוונת לקהל קוראים רחב ולעיתים מדגישה נראטיב, אישיות מסוימת או מידע רכילותי תוך ויתור על ניתוח מחקרי של הפרטים. במונח נעשה שימוש בהנגדה להיסטוריה שנכתבת בצורה אקדמית מקצועית, שהיא לרוב יותר ממוקדת וטכנית, ובשל כך גם פחות נגישה עבור הקורא הממוצע.

לכמה היסטוריונים פופולריים אין השתייכות אקדמית בעוד אחרים הם אקדמאים או אקדמאים לשעבר. רבים עבדו כעיתונאים, ולחלקם תואר אקדמי כלשהו בהיסטוריה.

היסטוריונים פופולריים שונים הפכו לסופרים רבי-מכר. מחברים רבים של "היסטוריות רשמיות" או "ביוגרפיות מאושרות" יזוהו כהיסטוריונים פופולריים המשרתים את האינטרסים של מוסדות או אושיות ציבוריות.

## ראו גם
*מדע פופולרי
*רומן היסטורי

## לקריאה נוספת
*Wilentz, Sean, America Made Easy: David McCullough, John Adams, and the Decline of Popular History, *[[The New Republic]]*, 2 July 2001.
*Lepore, Jill, "Historians Who Love Too Much: Reflections on Microhistory and Biography", **[[Journal of American History]]**, 88, June 2001, pp. 129-144.
*Pfitzer, Gregory M. (2008), *[https://muse.jhu.edu/book/4375 Popular History and the Literary Marketplace, 1840-1920]*, University of Massachusetts Press.
*

קטגוריה:סוגות ספרותיות
קטגוריה:היסטוריוגרפיה
קרחון גולד

**קרחון גולד** (באנגלית: **Gould Glacier**) הוא קרחון באורך 19.2 ק"מ, הממוקם על החוף המזרחי של ארץ גרהאם, אנטארקטיקה, וזורם דרום-מערבה אל תוך מפרצון מיל, ממערב לקרחון אסגארד. הקרחון נסקר ונמדד לראשונה על ידי סקר החסות של איי פוקלנד בשנים 1946–1947, ונקרא "קרחון גולד המזרחי". 

יחד עם "קרחון גולד המערבי" נאמר עליו בדו"ח, כי הוא ממלא מגרעת רוחבית על פני ארץ גרהאם, אבל סקר מאוחר יותר בשנת 1957 הראה, שהשניים אינם נמצאים בקו אחד מבחינה טופוגרפית. 

השם קרחון גולד, על שם רופרט ט. גולד, היסטוריון קוטב וקרטוגרף בריטי, מתייחס עכשיו רק לקרחון זה, והקרחון המערבי נקרא עכשיו קרחון ארסקין. 

גולד
תומאס פארטי

**תומאס טיה פארטי** (באנגלית: **Thomas Teye Partey**; נולד ב-13 ביוני 1993), או בשמו המקוצר **תומאס**, הוא כדורגלן גנאי המשחק בעמדת הקשר ההגנתי בויאריאל ובנבחרת גאנה.

## קריירת מועדונים
פארטי שיחק בילדותו בקבוצת הכדורגל של עיר הולדתו, אודמסה קרובו. בשנת 2011 חתם על חוזה עם אתלטיקו מדריד ושנה לאחר מכן עבר לקבוצת המילואים. ב-10 במרץ 2013 פארטי זומן לסגל של הקבוצה הבוגרת במשחק נגד ריאל סוסיאדד, בו לא שותף.

ב-12 ביולי פארטי הושאל למיורקה מליגת המשנה. את הופעת הבכורה שלו במדי הקבוצה ערך ב-18 באוגוסט בהפסד המוחץ 0–4 לסבאדל. את שער הבכורה שלו בקבוצה כבש חודש מאוחר יותר בתיקו שתיים נגד הרקולס. את העונה סיים עם 37 הופעות ו-5 שערים, מה שהשאיר את קבוצתו בליגה, שתי נקודות בלבד מעל הקו האדום.

בחלון ההעברות של שנת 2014 הושאל לאלמריה. את הבכורה שלו ערך ב-23 באוגוסט בתיקו 1-1 נגד אספניול. שער הבכורה הגיע ב-11 באפריל 2015 בניצחון 0–3 על גרנדה.

בעונת 2015/16 חזר מההשאלה לאתלטיקו מדריד ואת הבכורה שלו ערך כמחליף של לוסיאנו וייטו בניצחון הבית 0–1 על אספניול. ב-2 בינואר 2016 הבקיע את שערו הראשון עבור המועדון כבש בניצחון 0–1 נגד לבאנטה. ב-25 במאי פארטי נכנס כמחליף של קוקה בדקה ה-116 של ההארכה במסגרת גמר ליגת האלופות 2016 נגד ריאל מדריד, גמר שאותו הפסידה הקבוצה בתום דו-קרב בעיטות עונשין.

ב-5 באוקטובר 2020 עבר לארסנל מהפרמייר ליג וחתם על חוזה ארוך טווח.

ב-17 באוקטובר 2020 ערך הופעת בכורה בהפסד של ארסנל 0–1 למנצ'סטר סיטי. ב-22 באוקטובר 2021 כבש שער בכורה בניצחון 1–3 על אסטון וילה.

ב-7 באוגוסט 2025 חתם בויאריאל.

## נבחרת גאנה
בחודש מאי 2016 פארטי זומן לראשונה לנבחרת גאנה על ידי המאמן אברהם גרנט במשחק נגד מאוריציוס במסגרת קמפיין מוקדמות גביע אפריקה לאומות 2017. את הבכורה שלו במדים הלאומיים ערך ב-5 ביוני כמחליפו של פרנק אצ'ימפונג ב-11 הדקות האחרונות בניצחון החוץ 0–2.

נכלל בסגל נבחרת גאנה לטורניר מונדיאל 2022.

## תארים
;קבוצתיים
* סגנית מחזיקת ליגת האלופות (1): 2015/16
* אליפות הליגה האירופית (1): 2017/2018
* הסופר קאפ האירופי (1): 2018
;אישיים
* נבחרת השנה של ה-CAF (1): 2018
* שחקן השנה בגאנה (2): 2018, 2019

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני אתלטיקו מדריד
קטגוריה:כדורגלני מיורקה
קטגוריה:כדורגלני אלמריה
קטגוריה:כדורגלני ארסנל
קטגוריה:כדורגלני ויאריאל
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים גנאים בספרד
קטגוריה:ספורטאים גנאים באנגליה
קטגוריה:גנאים שנולדו ב-1993
ויכולו

**וַיְכֻלּוּ** היא פסקה קצרה בחומש בראשית בסיום פרשת בריאת העולם, בה מתוארת סיום הבריאה בשבת, וקביעתה למנוחה על ידי אלוהים.

פסקת ויכולו משמשת כחלק אינטגרלי מהקידוש בליל שבת וכן כחלק מתפילת ליל שבת.

## בהלכה
מצוות קידוש השבת בדברים מחייבת את אזכור השבת באמירה.

### בהלכה הרבנית
חז"ל מציינים את פרשת ויכולו כהחלת חובה זו. הפרשה נאמרת באופן אישי ובלחש באמצע תפילת העמידה של תפילת ערבית של שבת. מלבד אמירת הפרשה בתפילת העמידה, תיקנו לחזור ולומר אותה בקול ובציבור מיד לאחר תפילת העמידה.
אף אמירת ויכולו שאחר התפילה יש לאומרה בעמידה משום שאמירה זו נחשבת כעדות על בריאת העולם, ועדות נאמרת בעמידה. על פי דימוי זה לעדות, יש מהפוסקים שהוסיפו עוד וכתבו שאין לאומרה אלא בשנים, שאין עדות ביחיד.

## באגדה
התלמוד במסכת שבת כותב: אמר רב המנונא כל המתפלל בערב שבת ואומר ויכולו - מעלה עליו הכתוב כאילו נעשה שותף להקדוש ברוך הוא במעשה בראשית, עוד נכתב שם: אמר רב חסדא אמר מר עוקבא כל המתפלל בערב שבת ואומר ויכולו, שני מלאכי השרת המלוין לו לאדם מניחין ידיהן על ראשו ואומרים לו: "וסר עונך וחטאתך תכפר".

## בתרבות
ב"שיר ליל שבת" שכתב יהודה עמיחי מופיעות המילים "אבי התפלל ויכולו הארץ וכל צבאם", וביצעו אותו אתי אנקרי, חוה אלברשטיין, נורית גלרון, קרני פוסטל, וכן להקת הבחורים מאפיקים על פי הלחן של משה וילנסקי.

## ראו גם
* מצוות קידוש השבת בדברים
* קידוש
* יום השבת

## קישורים חיצוניים
* 
## הערות שוליים

קטגוריה:שבת
קטגוריה:פרשת בראשית
קטגוריה:תפילת ערבית של שבת
יחסי יוון–מלטה

ממוזער|שגרירות יוון במלטה
**יחסי יוון–מלטה** הם היחסים הדיפלומטיים שבין **[[יוון|הרפובליקה ההלנית]]** לבין **[[מלטה|רפובליקת מלטה]]**. השגרירות היוונית בוולטה נפתחה בשנת 2004, לפני שנה זו שגרירות יוון ברומא הייתה אמונה גם על מלטה. למלטה יש שגרירות באתונה ושתי קונסוליות כבוד בפיראוס ובסלוניקי. שתי המדינות חברות באיחוד האירופי ובאיחוד מדינות הים התיכון.

## סחר
בשנת 2014 סך הייצוא היווני למלטה היה 211 מיליון דולר אמריקאי וכלל בעיקר נפט מזוקק, שנאים, ודם בעלי חיים. באותה השנה סך הייצוא המלטזי ליוון עמד על 49.2 מיליון דולר אמריקאי וכלל גם הוא בעיקרו נפט מזוקק.

## רשימת ביקורים מדרג גבוה
* ראש ממשלת יוון קוסטס סימיטיס ביקר בוולטה ב-24-25 במאי 2001.
* נשיא מלטה גואידו דה מרקו ביקר ביוון ב-11-13 בספטמבר 2002.
* ראש ממשלת יוון קוסטס קרמנליס ביקר בוולטה ב-9-11 באוקטובר 2008, בביקור נפגש ראש הממשלה עם נשיא מלטה דאז אדוארד פנק אדאמי ועם ראש ממשלת מלטה דאז לורנס גונצי.

## רשימת הסכמים בין המדינות
* הסכם בדבר שיתוף פעולה מסחרי (1976)
* הסכם בדבר שיתוף פעולה מדעי (1976)
* הסכם בדבר שיתוף פעולה תרבותי (1976)
* הסכם זכויות כלכליות, תעשייתי ושיתוף פעולה טכני (1980)
* הסכם בדבר תובלה אווירית (1999)
* הסכם בדבר פעולה בנושא הגנה אזרחית (2001)
* הסכם בדבר שיתוף פעולה משטרתי (2001)
* הסכם מניעת כפלי מס (2004)

## יחסי תרבות
לאחר תרומת ממשלת יוון בשנת 1992, ב-26 בינואר 1997 נחנך פארק יווני במלטה במעמד שר החוץ היווני דאז.

## קישורים חיצוניים

* Greek Ministry of Foreign Affairs about the relation with Malta
* Maltese Ministry of Foreign Affairs: directions of Maltese representations in Greece

## הערות שוליים

קטגוריה:ערכים ללא קטגוריות פיזיות - יחסי חוץ
נאופלפה דונלדטראמפי

**נאופלפה דונלדטראמפי** (שם מדעי: *Neopalpa donaldtrumpi*) הוא מין של עש מהמשפחה Gelechiidae שהתגלה בשנת 2016, ותואר למדע לראשונה בתחילת שנת 2017. מגלה העש, האנטומולוג הקנדי וזריק נזארי (Vazrick Nazari), בחר לקרוא לעש על שמו של נשיא ארצות הברית ה-45 דונלד טראמפ, עקב הדמיון בין ראשו של העש לתסרוקת האופיינית לנשיא. נזארי גילה את העש תוך בחינת דגימות עשים באוסף של המוזיאון לאנטומולוגיה באוניברסיטת קליפורניה בדייוויס, וכשראה את העש הבין שמדובר במין שטרם מוכר למדע. האנטמולוג גם ציין שהוא מקווה שמתן השם יביא מודעות ציבורית מוגברת למיני בעלי חיים זעירים ונדירים.

## תיאור
הכנפיים הקדמיות של העש בצבע חום חולי עם כתם חום כהה בחצי העליון של הכנף, והן בעלות מספר נקודות בהירות; בחצי התחתון של הכנף שולט צבע צהבהב מלבד הקצוות שבעלות צבע חום אוכרה. הכנפיים האחוריות הן מצויצות בכבדות וצבען לבנבן. הראש של העש מתאפיין בקשקשים ושערות חלקות בצבע צהבהב קרמי המזכירים בלורית גדולה שהעניקה למין את שמו. אורך הגוף של הזכרים 4.6-3.0 מילימטרים, ושל הנקבות 4.3 מילימטרים. למין יש עיניים שחורות גדולות.

## תפוצה וביולוגיה
עש זה מצוי בכיסים קטנים בדרום-מערב ארצות הברית (קליפורניה) וצפון מערב מקסיקו (באחה קליפורניה), והוא התגלה על מקורות אור מלאכותיים בשנת 2016. הוא מאכלס מרחבי חולות יבשים במדבר סונורה. 

למין טווח מצומצם יחסית המוקף בטווח התפוצה הנרחב של המין הנפוץ יותר נאופלפה נאונאטה הנמצא אף הוא באותו סוג ומאכלס את מרבית קליפורניה ובאחה קליפורניה יחד עם סונורה ואריזונה. ניתוח DNA חשף שההבדל בין שני המינים באחוזים הוא 5.1-4.9% בערך. מבחינה חיצונית, המינים די דומים, להוציא את הראש הבהיר של נאופלפה דונלדטראמפי שאינו משולב בכתמים שחרחרים וחומים, כמו גם מחושים קדמיים קטנים יותר שפונים לאחור והבדלים נוספים. המין הוא פעיל לילה כרוב העשים, ומלבד זאת פרטים נוספים אודות אורח החיים של המין אינם זמינים כעת.

על פי וזריק נזארי שגילה את המין, יש צורך במאמצי שימור מיידיים בבית הגידול השברירי של המין, והוא מעריך שהמין בסכנת הכחדה.

## קישורים חיצוניים

* הנתונים המלאים של האנטומולוג וזריק נזארי אודות נאופלפה דונלדטראמפי (כולל תמונות) באתר ZooKeys.
* 

ממוזער|מרכז|300px|'''מימין:''' נאופלפה דונלדטראמפי. '''משמאל:''' נאופלפה נאונאטנה.
קטגוריה:בעלי חיים שתוארו ב-2017
קטגוריה:טקסונים שתוארו בידי וזריק נזארי
קטגוריה:עשים
קטגוריה:בעלי חיים הקרויים על שם מפורסמים
קטגוריה:ארצות הברית: חרקים
קטגוריה:קליפורניה: מינים אנדמיים
קטגוריה:בעלי חיים במדבר סונורה
קטגוריה:הנצחת דונלד טראמפ
דוד סופר

**דוד (דודי) סופר** (נולד ב-13 באוגוסט 1976) הוא מוזיקאי, מנצח, מעבד ופסנתרן ישראלי.

## חייו
דוד סופר התחיל את לימודי הפסנתר בגיל שמונה בקונסרבטוריון העירוני גבעתיים אצל אנה דורטרוט. לאחר שירותו הצבאי, המשיך את לימודי הפסנתר אצל רינה ולדמן והופיע כפסנתרן ג'אז ולאחר תקופה לא ארוכה כסולן בתוכניות קלאסיות.

את לימודי התזמור והקומפוזיציה הרחיב באופן פרטי אצל רפי קדישזון ובמקביל למד נגינה בקונטרבס אצל אלי מגן שהיה נגן בתזמורת הפילהרמונית הישראלית. את לימודי הניצוח סיים בבית הספר למוזיקה ע"ש בוכמן-מהטה אצל יואב תלמי, אי-אן שו, רונן בורשבסקי וואג פפיאן. הוא לקח חלק פעיל בכיתות אמן אצל פרופסור נעם שריף ואצל זובין מהטה.

משנת 2021 דוד מנהל מרכז המוזיקה- הקונסרבטוריון העירוני הרצליה. סופר מכהן כמנצח הראשי והמנהל המוזיקלי של תזמורת השרון - הרצליה, התזמורת הסימפונית הבין-דורית - הוד השרון, התזמורת הסימפונית של הטכניון ותזמורת כלי הנשיפה של הטכניון. כמו כן, הוא משמש כמנהל האמנותי של תוכנית "צלילים שלובים" של התזמורת הסימפונית חיפה, תוכנית קונצרטים לבני נוער הפעילה כל אזור הצפון במסגרת פעילות סל תרבות ארצי.

סופר הוא גם מנהל מוזיקלי ומנצח על תוכנית "אלחאן" עם "תזמורת הגליל" - התזמורת הקאמרית הערבית יהודית מנצרת, וכמו כן מנצח ומשתף פעולה עם מגוון תזמורות ביניהן, תזמורת נתניה הקאמרית הקיבוצית, תזמורת סימפונט רעננה והתזמורת הסימפונית של בית הספר למוזיקה ע"ש בוכמן-מהטה.

בנוסף מקדיש חלק ניכר מעבודתו לחינוך ועבודה עם נוער - ריכז את מגמת המוזיקה בבית הספר רעות לאמנויות ניהל מוזיקלית וניצח על התזמורת הסימפונית הייצוגית של בית הספר, ניצח על התזמורת הייצוגית של "מרכז חינוך ליאו באק" בחיפה ובעבר שימש כמנצח מקהלת תיכון "אוהל שם" ברמת גן. במסגרת תפקידיו יוצא דוד מדי שנה כראש משלחת לסיורי קונצרטים בחו"ל.

סופר כתב מוזיקה למחול – שיתוף פעולה עם הכוריאוגרפית דנה רוטנברג, מוזיקה לתוכניות ילדים יחד עם ד"ר עידית סולקין והקים את תזמורת ה"דיבנד" וה"סימפוג'אז" איתן הופיע ברחבי הארץ.

החל משנת 2024 הוא המנהל המוזיקלי והמנצח של התזמורת הסימפונית בבית הספר הארצי לאמנויות ע"ש תלמה ילין.

## קישורים חיצוניים

קטגוריה:מורים למוזיקה בישראל
קטגוריה:מעבדים מוזיקליים ישראלים
קטגוריה:פסנתרנים ישראלים
קטגוריה:מנצחים ישראלים
קטגוריה:מוזיקאים ישראלים
קטגוריה:בוגרי תלמה ילין
קטגוריה:בוגרי אוניברסיטת תל אביב: מוזיקה
קטגוריה:סגל אוניברסיטת תל אביב: מוזיקה
קטגוריה:סגל תלמה ילין
קטגוריה:סגל הטכניון: לימודים הומניסטיים ואמנויות
קטגוריה:ישראלים שנולדו ב-1976
נתיבים (כתב עת)

300px|לא ממוסגר|שמאל|לוגו
**נתיבים: כתב עת ליצירה ועיון** הוא רבעון אינטרנטי, שמטרתו לשמש במה ליצירות אמנות בוגרות, בפרט בתחום השירה, בעידן המתמקד ב"שירה צעירה", שמרבית כותביה צעירים. מטרת כתב העת לשמש במה ליצירה שהיא נטולת גבולות ומשוכות של גיל: יצירה בשלה, חכמה, מתוחכמת ולא מתחכמת.

כתב העת משמש במה לשירה, פרוזה, מאמרים ולקריאה פרשנית ביצירות. בכתב העת נדונים שירים של משוררים ונערך ניתוח מעמיק יותר של ספרי שירה חדשים. כדי לעודד שיח בין סוגי אמנות שונים, כתב העת משמש קורת גג לפרוזה, וליצירות אמנות אחרות ביניהן יצירה ווקאלית ושירים מולחנים. יצוין כי בעקבות "נתיבים" ניסו כתבי עת מקוונים נוספים להוסיף פרשנות לשירים חדשים שפורסמו בהם. ניתן להבחין על נטייה שמאלנית במפת הפוליטיקה הישראלית.    

כתב העת נוסד בשנת 2013,  ומאז הוא עלה לאור בקביעות, בדרך כלל אחת לשלושה חודשים.

## עורכי כתב העת בעבר ובהווה
***[[שמעון רוזנברג]]** - יוזם ומייסד כתב העת. החל מ-2007  פרסם שלושה ספרי שירה, ושירים בכתבי העת "מטעם", "מטען", "נכון", "עיתון 77", "משיב הרוח", "מאזנים", "יקוד", "שבילים", "לכל הרוחות", "הליקון" ובכתבי עת מקוונים, בהם "נתיבים", ובאנתולוגיות לשירה. כמו כן פרסם ביקורות ספרותיות, בעיקר בכתב העת נתיבים ב"עיתון 77" וב"יקום תרבות". בשנות ה־70 המאוחרות וראשית שנות ה־80 פרסם חמישה סיפורי מדע בדיוני בכתב העת "פנטסיה 2000", ובשנים האחרונות שב לפרסם סיפורי מד"ב.
***[https://davidsblog.me/ ד"ר דויד מנשה]** - ספר שיריו הראשון, "*מציאות* *נקלפת*", יצא לאור בשנת 2018 בהוצאת *ספרי עתון77.* פרסם שירים "ותיקים" וחדשים בכתבי עת מקוונים, כמו "נתיבים", ומודפסים, כמו  "עתון77", "מוטיב" "בין סגול ובין תכלת", "המסדרון", אתרי שירה כמו "סלונט", בקבוצות שירה בפייסבוק ובאנתולוגיות.
***[[נעמה ארז]]** - יוזמת ומייסדת (ועורכת לשעבר) של כתב העת. פרסמה שישה ספרי שירה וספר ילדים. בשנות ה־70 וה־80 פרסמה  שירים במוספים הספרותיים "משא" ו"על המשמר", וסיפורי ילדים ב"דבר לילדים", בשנים האחרונות פרסמה שירים וסיפורים בכתב העת "עיתון 77", שירים ב"מטען", "מאזנים" ו"שבילים" וכן בכתבי עת מקוונים בהם נתיבים, ובאתרי אינטרנט שונים.

## קישורים חיצוניים
*אתר כתב העת נתיבים
* עמוד הפייסבוק של נתיבים
קטגוריה:ישראל: כתבי עת לשירה
קטגוריה:כתבי עת מקוונים ישראליים
בלאיינה דינסאמו

**בלאיינה דינסאמו** (נולד ב-28 ביוני 1965) הוא אתלט אתיופי לשעבר, אשר רץ למרחקים ארוכים והתמחה בריצת המרתון. הוא החזיק בשיא העולם בריצת מרתון לאורך 10 שנים, בין השנים 1988–1998. ב-1996 ייצג דינסאמו את מולדתו אתיופיה באולימפיאדת אטלנטה.

## ביוגרפיה
דינסאמו נולד בעיירה דיראמו אפאררה, שבמחוז סידאמו. הוא החזיק בשיא העולם לריצת מרתון לאורך עשור (1988–1998). זהו הרצף השלישי באורכו ללא שבירת השיא מאז תחילתם של המשחקים האולימפיים ב-1896. השיא נקבע בזמן של 2:06:50 במהלך מרתון רוטרדם בהולנד בשנת 1988. בליינה שבר את שיא העולם של קרלוס לופז הפורטוגלי בהפרש של 32 שניות. שיאו של דינסאמו נשבר לבסוף על ידי רונאלדו דה קוסטה הברזילאי במרתון ברלין ב-1998.

בלאיינה דינסאמו התחרה פעם אחת בלבד במשחקים האולימפיים, באולימפיאדת אטלנטה (1996), אך לא הצליח לסיים את ריצת המרתון בעקבות פציעה.

נכון לשנת 2009, בלאיינה חי באזור קיימברידג' שבמסאצ'וסטס, והוא אינו מתחרה יותר בתחרויות בין-לאומיות.

## הישגים

## קישורים חיצוניים

* 
* דינסאמו - הישגים וביוגרפיה

קטגוריה:רצים אתיופים למרחקים ארוכים
קטגוריה:אלופי עולם באתלטיקה
קטגוריה:אתלט השנה בעולם
קטגוריה:רצי מרתון אתיופים
קטגוריה:אתלטים באולימפיאדת אטלנטה (1996)
קטגוריה:שיאני עולם אתיופים: אתלטיקה
קטגוריה:אתיופים שנולדו ב-1965
מאליק אבונה

**מאליק אבונה** (בצרפתית: **Malick Evouna**; נולד ב-28 בנובמבר 1992 בליברוויל, גבון) הוא כדורגלן גבוני המשחק בעמדת החלוץ.

## קריירת מועדונים
לאחר שהבקיע 12 שערים ב-17 משחקים בעונת 2012-13 בעבור מונאנה מהליגה הגבונזית, חתם אבונה בשורות וידאד קזבלנקה המרוקאית, כאשר במדיה הבקיע 8 שערים בעונת הבכורה שלו. בקיץ 2015 הצטרף חתם לאל-אהלי המצרית. כעבור עונה הצטרף לטיינג'ין טדה הסינית.

## נבחרת גבון
ב-9 בנובמבר 2012 ערך אבונה הופעת הבכורה שלו במדים הלאומיים במשחק נגד ערב הסעודית. אבונה נכלל בסגל לגביע אפריקה לאומות 2015 וכבש במשחק הפתיחה נגד בורקינה פאסו.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים גבונזים
קטגוריה:חלוצי כדורגל גבונזים
קטגוריה:כדורגלני וידאד קזבלנקה
קטגוריה:כדורגלני אל-אהלי (קהיר)
קטגוריה:כדורגלני טיינג'ין ג'ינמן טייגר
קטגוריה:כדורגלני קוניאספור
קטגוריה:כדורגלני סנטה קלרה
קטגוריה:כדורגלני נסיונל מדיירה
קטגוריה:כדורגלני ספקסיין
קטגוריה:כדורגלני נבחרת גבון
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2025
קטגוריה:ספורטאים זרים במרוקו
קטגוריה:ספורטאים זרים במצרים
קטגוריה:ספורטאים זרים בסין
קטגוריה:ספורטאים זרים בטורקיה
קטגוריה:ספורטאים זרים בפורטוגל
קטגוריה:ספורטאים זרים בתוניסיה
קטגוריה:ילידי 1992
משחקי הרצון הטוב

**משחקי הרצון הטוב** (באנגלית: **The Goodwill Games**) היו מפעל הספורט שנוצר על ידי טד טרנר כתגובה לחרם על אולימפיאדת מוסקבה; בשנת 1979 פלשה ברית המועצות לאפגניסטן, למרות דרישתה של ארצות הברית, ברית המועצות לא יצאה מאפגניסטן, בתגובה לכך ארצות הברית ועוד מספר מדינות החרימו את אולימפיאדת מוסקבה (1980). ובתגובה לכך, ברית המועצות ועוד מספר מדינות מהגוש המזרחי החרימו את אולימפיאדת לוס אנג'לס (1984).

בדומה למשחקים האולימפיים, גם משחקי הרצון הטוב נערכו פעם בארבע שנים (עם יוצא דופן אחד, המשחקים האחרונים שנערכו) והיו מחולקים לעונות משחקי קיץ ומשחקי חורף. משחקי הקיץ של הרצון הטוב נערכו חמש פעמים, בין השנים 1986–2001. משחקי החורף נערכו רק פעם אחת, בשנת 2000. המשחקים בוטלו בעקבות מדרוג נמוך, על ידי טיים וורנר, שקנתה את המשחקים בשנת 1996.

## רקע
המשחקים הראשונים נערכו בשנת 1986 במוסקבה. 3,000 אתלטים ב-79 מדינות שונות השתתפו במשחקים. מספר שיאי עולם נקבעו באותם משחקים, על ידי סרגיי בובקה (קפיצה במוט), ג'קי ג'וינר קרסי (קרב שבע), מיכאל היבנר ואריקה סלומה (אופניים).
גם בגרסה השנייה של המשחקים שנערכה בסיאטל נשברו שיאי עולם, על ידי מייק בארומן (שחייה), ונדייז'דה ריאשקינה (הליכה תחרותית).

המשחקים שנערכו ב-1994 בסנקט פטרבורג היו המשחקים הראשונים מאז התפרקות ברית המועצות. רוסיה השיגה חמישה שיאי עולם בהרמת משקלות במשחקים האלו. משחקים אלו היו גם אירוע הספורט הגדול הראשון עם תחרות רשמית של כדורעף חופים (כדורעף החופים נכנס לאולימפיאדה באטלנטה 1996).

בשנת 1996 נקנו המשחקים על ידי טיים וורנר מטד טרנר כאשר נרכשה חברתו של טרנר, Turner Broadcasting System.

בשנת 1999, זכו משחקי הרצון הטוב בפרס אמי לבידור בפריים טיים בקטגוריית הכוריאוגרפיה הטובה ביותר בגין טקס הפתיחה של האירוע .

בשנת 2001 נערכה באוסטרליה הגרסה האחרונה של המשחקים. לאחר מכן המשחקים בוטלו בעקבות מדרוג נמוך.

## טבלת המשחקים
### משחקי הקיץ

### משחקי החורף

## קישורים חיצוניים

* טקס הפתיחה של המשחקים בשנת 1986 באתר יוטיוב.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות ספורט רב-ענפיות
קטגוריה:המלחמה הקרה
קטגוריה:היסטוריה של הספורט
קטגוריה:טד טרנר
קטגוריה:זוכי אמי בפריים טיים: תוכניות: כוריאוגרפיה
קטגוריה:יחסי ארצות הברית – ברית המועצות